Юлиян Радулски
Юлиян Радулски е български шахматист, гросмайстор от 2004 година. През 2011 г. става републикански шампион по шахмат на Държавното индивидуално първенство за мъже в Банкя.

Активно се занимава с шахмат от 1983 г. и бързо развива таланта си. Печели много медали в юношеските индивидуални и отборни първенства. В мъжкия отбор на СКШ „Локомотив“ – Пловдив дебютира през 1992 г. с резултат 6 точки от 7 партии, с което решаващо допринася за спечелената национална титла на своя клуб. През 2002 г. е бронзов медалист на Държавното индивидуално първенство и влиза в националния отбор. При участието му на олимпиадата в Блед, Словения през същата година, постига 9 т. в 13 партии. 

През 2009 му се ражда дъщеря - Елена Радулска. Тя също се занимава с шахмат.

През 2010 г. минава границата от 2600 рейтинг и достига  187-мо място в световната ранглиста.

През 2011 г. на юбилейния 75-и финал на България е убедителен шампион.

Почива на 16 февруари 2013 г.

През 2015 г. се провежда първият от четири мемориала "Юлиян Радулски"

Участия на шахматни олимпиади

Източници

Външни препратки 
 Профил и партии на Юлиян Радулски  в chess-db.com
  Профил във FIDE
  Партии на Радулски на chessgames.com
 Юлиян Радулски - Профил

Български шахматисти
Родени в Пловдив
Починали в Пловдив